ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660024625
ขอให้ปรับปรุงการให้บริการของเจ้าหน้าที่ประจำสำนักงานเขตหนองจอก เขตหนองจอก กรุงเทพมหานคร เนื่องจากเมื่อวันที่ 17 มิถุนายน 2566 เวลาประมาณ 10.15 น. ผู้ร้องได้เดินทางไปยังสำนักงานเขตหนองจอก เพื่อทำบัตรประจำตัวประชาชน กรณีชำรุด โดยได้พบกับเจ้าหน้าที่เพศชาย 2 คน บุคคลที่ 1 (ทราบชื่อเล่น) อายุประมาณ 40-50 ปี ส่วนสูงประมาณ 170-180 เซนติเมตร สีผิวดำแดง รูปร่างสันทัด และบุคคลที่ 2 (ไม่ทราบชื่อ-นามสกุล) อายุประมาณ 40-50 ปี ส่วนสูงประมาณ 175 เซนติเมตร สีผิวแทน รูปร่างผอม เนื่องจากผู้ร้องแจ้งว่าเจ้าหน้าที่ทั้ง 2 คน พูดจาไม่สุภาพ ประพฤติตนไม่เหมาะสม อีกทั้งยังเลือกปฏิบัติ เพราะผู้ร้องพบเห็นประชาชนที่มาใช้บริการหลังผู้ร้องได้คิว แต่ของผู้ร้องเจ้าหน้าที่แจ้งว่าต้องรอบบ่าย เพราะคิวเต็ม ประกอบกับผู้ร้องแจ้งว่าเจ้าหน้าที่คนที่ 2 แต่งกายไม่เรียบร้อยมีการสวมใส่ กางเกงขาสั้น ส่งผลให้ผู้ร้องไม่ได้รับความสะดวกในการติดต่อใช้บริการ จึงประสงค์ให้หน่วยงานที่เกี่ยวข้องปรับปรุงการให้บริการ (ผู้ร้องยินดีเปิดเผยข้อมูล)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata